Presidenti Bush vlerëson lart Shefin e Personelit të Shtëpisë së Bardhë që dha dorëheqjen
Masa e re pason thirrjet nga brenda vetë Partisë Republikane për të riorganizuar personelin
Siç njofton nga Shtëpia e Bardhë korrespondenti ynë Skot Sterns, masa e re pason thirrjet nga brenda vetë partisë së Presidentit për të riorganizuar personelin e Shtëpisë së Bardhë, ndërsa anketat tregojnë se mbështetja e publikut për politikat e Presidentit ka rënë në nivelet më të ulta. Presidenti Bush tha se Shefi i Kabinetit të Shtëpisë së Bardhë, Andi Kard i shërbeu vendit në momente historike paqeje dhe lufte. - tha Presidenti. Zoti Kard do të largohet nga detyra më 14 prill, pas qëndrimit për 5 vjet e gjysmë në një prej posteve më të vështira në Uashington. Që nga sulmet terroriste të vitit 2001, tek luftrat në Afganistan dhe Irak, zoti Kard, shërbeu si këshilltar i afërt i Presidentit gjatë një mandati të vështirë dhe po ashtu luajti rol të rëndësishëm në rizgjedhjen e presidentit. tha Presidenti. Presidenti dhe zonja Bush e njohin familjen Kard për më se 20 vjet. Ai ka qënë Nënsekretar i Transportit gjatë adminsitratës së të atit të Presidentiot të tanishëm Bush. Më pas, zoti Kard ka qënë ndihmës i posaçëm i ish Presidentit Regan. Dhe kur presidenti Bush filloi nga detyra në vitin 2001 ai ishte kandidatura e tij e parë për postin e Shefit të Kabinetit. Por anketat e fundit që tregojnë rënien e popullaritetit të presidentit, si dhe problemet e tjera, si dështimi i një prej kandidaturave për Gjykatën e Lartë, apo bërja publike e programit të përgjimit dhe kundërshtimet e republikanëve ndaj planit të një firme të Dubait për të marrë nën kontroll operacionet në disa porte amerikane, bënë që disa figura të partisë republikane të presidentit të kërkonin ndryshime. Presidenti Bush tha se e pranoi dorëheqjen e zotit Kard gjatë fundjavës në pikën e pushimit presidencial në Kamp David. Zoti Kard do të zëvendësohet nga një zyrtar tjetër që ka punuar prej kohe në Shtëpinë e Bardhë, Drejtori i Buxhetit Josh Bolten, i cili po ashtu ka shërbyer edhe me ish presidentët Bush e Regan. Presidenti Bush tha se zoti Bolten është ekspert i buxhetit dhe ekonomisë. .” - tha Presidenti. Presidenti tha se tre vitet e ardhshme do të jenë intensive për ata që i shërbejnë vendit, me luftën globale kundër terrorizmit dhe krijimin e mundësive për të zgjeruar ekonominë amerikane. Presidenti tha se e ka për nder që ka shërbyer me zotin Kard dhe ka besim të madh tek shefi i tij i ri i kabinetit.//lk